《陈莹中自合浦迁郴州时余同粹中寓百丈粹中请迓之以病不果粹中独行作此送之》
宋代·释德洪

我怀希夷老，如哑无处诉。忽闻得生还，失声喜能语。

想见如镜中，仙风拂眉宇。欲问华严宗，忽觉隔吴楚。

摄衣出从之，久疾恐顿仆。佳哉蜀道人，精爽驰揵武。

殷勤愿偕行，得书即径去。我生百无求，青山满门户。

公卿一□□，掉头不回顾。斯人独难忘，自不知其故。

夙昔当问佛，□□亦法侣。达书理故事，已办住山斧。

太虚吾斧柄，能□□收取。

作者简介：年十四，父母双亡，依三峰靘禅师为童子。哲宗元祐四年（1089），试经於东京天王寺，冒惠洪名得度为僧。四年后南归，依真净禅师於庐山归宗寺，随真净迁洪州石门。二十九岁始，游方东吴、衡山、金陵等地，住金陵清凉寺。冒名剃度事发，入狱一年，勒令返俗。后至东京，入丞相张商英、枢密郭天信门下，再得度，赐名宝觉圆明禅师。徽宗政和元年（1111），张、郭贬黜，亦受牵连，发配朱崖军（今海南三亚）。三年，得释。四年，返筠州，馆於荷塘寺。后又被诬以张怀素党系南昌狱百馀日，遇赦，归湘上南台。高宗建炎二年卒，年五十八。